## Zakon o kazalištima

### NN 61/1991 (19.11.1991.), Zakon o kazalištima

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o kazalištima

Proglašavam Zakon o kazalištima, kojeg je Sabor Republike Hrvatske donio
na sjednicama Vijeća udruženog rada 9. studenoga 1991, Vijeća općina 9.
studenoga 1991. i Društveno-političkog vijeća 9. studenoga 1991. godine.

Klasa: 011-01/91-01l159

Urbroj : 71-91 -1

Zagreb, 14. studenoga 1991.

Predsjednik Republike Hrvatske

**dr. Franjo Tuđman, v. r**

---

## ZAKON

### o kazalištima

I. OPCE ODREDBE

Članak 1.

Ovim zakonom uređuje se kazališna djelatnost kao dio kulturne i umjetničke
narodne vrednote.

Članak 2.

Kazališta su ustanove koje javno izvode dramska, operna, operetna, baletna.
lutkarska i druga scenska djela.

Članak 3.

Kazališta se osnivaju i djeluju kao: nacionalna, gradska, stalne kazališne
družine i povremene kazališne grupe.

Nacionalna kazališta osnivaju se zakonom.

Članak 4.

Kazališta mogu biti u državnom, javnom i privatnom vlasništvu.

Državno kazalište u vlasništvu je Republike Hrvatske. U javnom vlasništvu
su nacionalna kazališta. gradska kazališta i stalne kazališne grupe, ako
su u vlasništvu grada odnosno općine.

Kazališta u državnom i javnom vlasništvu imaju status javnih kazališta.

Privatna kazališta, stalne kazališne družine i povremene kazališne grupe
mogu biti u vlasništvu domaćih i stranih fizičkih i građansko-pravnih osoba.

Članak 5

Kazališnu djelatnost mogu obavljati i kazališne kuće. Kazališna kuća
je prostor s prijeko potrebnim umjetničkim i tehničkim osobljem, funkcionalno
pogodan za izvođenje scenskih djela u kojem se stalno ili povremeno izvode
predstave gostujućih kazališta, kazališnih družina ili povremenih kazališnih
grupa.

Kazališna kuća može biti u javnom ili privatnom vlasništvu.

Odredbe ovoga zakona odgovarajuće se primjenjuju i na kazališne kuće.

Članak 6.

Kazališta, izuzev povremenih kazališnih grupa, i kazališne kuće imaju
svojstvo pravne osobe i upisuju se u sudski registar i registar kazališta
pri Miništarstvu prosvjete, kulture i športa.

Povremene kazališne grupe upisuju se u registar kazališta pri Ministarstvu
prosvjete, kullure i športa.

Za obaveze povremenih kazališnih grupa odgovoran je osnivač.

Članak 7.

Sredstva za rad javnih kazališta osiguravaju se:

- iz prihoda ostvarenih djelatnošću kazališta,

- iz proračuna Republike,

- iz proračuna grada odnosno općine,

- iz zaklada, sponzorstva, darova i drugih prihoda. Sredstva za rad
privatnih kazališta osiguravaju se:

- iz prihoda ostvarenih djelatnošću kazališta,

- iz zaklada, sponzorstva. darova i drugih prihoda. Sredstva za rad
privatnih kazališta mogu se osigurati i u proračunu grada odnosno općine
u dijelu u kome je program (kazališni repertoar) privatnog kazališta utvrđen
kao javna potreba grada odnosno općine u području kulture.

Članak 8.

Ministar prosvjete, kulture i športa po pribavljenom mišljenju ministra
financija propisuje kriterije za utvrđivanje programa rada kazališta (kazališnog
repertoara) koji se može kao javna potreba u području kulture financirati
iz proračuna Republike, grada odnosno općine putem fondova za kulturu.

Članak 9.

Nadzor nad zakonitošću rada nacionalnih kazališta obavlja Ministarstvo
prosvjete, kulture i športa. a nadzor nad zakonitošću rada ostalih kazališta
obavlja organ uprave nadležan za poslove kulture grada odnosno općine na
čijem je području sjedište kazališta.

Članak 10.

Kazališta su dužna čuvati dokumentaciju, registraturnu i arhivsku građu
u skladu s propisima o zaštiti arhivske građe i arhivima.

Kada kazalište prestane s radom dokumentacija, registraturna i arhivska
građa predaju se na čuvanje nadležnom arhivu.

Članak 11.

Aktom o osnivanju kazališta, osim nacionalnih, uređuju se pitanja koja
se moraju urediti kod osnivanja poduzeća u privatnom vlasništvu.

Članak 12.

Kazalište prestaje :

1) ako tako odluči vlasnik kazališta,

2) ako je kazalištu izrečena mjera zabrane obavljanja djelatnosti jer
ne ispunjava zakonom propisane uvjete, a u roku određenom za otklanjanje
nedostataka,

3) ako se pravomoćnom sudskom presudom utvrdi ništavost upisa u sudski
registar.

Odluku o prestanku nacionalnog kazališta vlasnik donosi uz suglasnost
Vlade Republike Hrvatske.

U slučajevima iz stavka 1. ovoga članka provodi se postupak likvidacije.

Kazalište prestaje i provođenjem postupka stečaja.

Članak 13.

Kazalište je dužno o godišnjem programu rada i kazališnom repertoaru
te njihovom izvodenju obavijestiti Ministarstvo prosvjete, kulture i športa
te organ uprave nadležan za poslove kulture grada odnosno općine na čijem
području je sjedište kazališta

II. KAZALIŠTA

a) Nacionalna kazališta

Članak 14.

Status nacionalnog kazališta imaju:

- Hrvatsko narodno kazalište u Zagrebu,

- Hrvatsko narodno kazalište u Splitu,

- Hrvatsko narodno kazalište u Osijeku.

- Narodno kazalište "lvan Zajc" u Rijeci.

Hrvatsko narodno kazalište u Zagrebu ujedno je državno i matično kazalište
nacionalnih kazališta i cjelokupne nacionalne glazbeno-scenske i dramske
umjetnosti u Republici Hrvatskoj.

Članak 15.

Vlasnik Hrvatskog narodnog kazališta u Zagrebu je Republika Hrvatska.

Sredstva Hrvatskog narodnog kazališta u Zagrebu čine sredstva postojeće
radne organizacije Hrvatsko narodno kazalište u Zagrebu.

Članak l6.

Sredstva za rad Hrvatskog narodnog kazališta u Zagrebu osiguravaju se
u proračunu Republike, proračunu Grada Zagreba i iz drugih izvora sredstava
utvrđenih ovim zakonom.

Članak 17.

Vlasnik Hrvatskog narodnog kazališta u Splitu je Općina Split.

Sredstva Hrvatskog narodnog kazališta u Splitu čine sredstva postojeće
radne organizacije Hrvatsko narodno kazalište u Splitu.

Članak l8.

Vlasnik Hrvatskog narodnog kazališta u Osijeku je Općina Osijek.

Sredstva Hrvatskog narodnog kazališta u Osijeku čine sredstva postojeće
radne organizacije Hrvatsko narodno kazalište u Osijeku.

Članak 19.

Vlasnik Narodnog kazališta "lvan Zajc" u Rijeci je općina
Rijeka.

Sredstva Narodnog kazališta "lvan Zajc" u Rijeci čine sredstva
postojeće radne organizacije Narodno kazalište "lvan Zajc" u
Rijeci.

Članak 20.

Sredstva za rad nacionalnih kazališta osiguravaju se u proračunu općina
koje su vlasnici kazališta u proračunu Republik,. te proračunima drugih
općina u dijelu u kojem program kazališta utvrde kao vlastitu javnu potrebu
u području kulture. kao i iz drugih izvora sredstava utvrđenih ovim zakonom.

b) Ostala javna kazališta

Članak 21.

Javna kazališta, osim nacionalnih, osnivaju se sredstvima općina.

Javna kazališta iz stavka 1. ovoga članka mogu se osnovati i sredstvima
postojećih kazališnih radnih organizacija u društvenom vlasništvu odlukom
skupštine grada odnosno općine na čijem je području sjedište postojećeg
kazališta.

Članak 22.

Sredstva za rad javnih kazališta iz članks 21. ovoga zakona osiguravaju
se u proračunu grada, odnosno općine koja je vlasnik kazališta, u proračunu
Republike i proračunima drugih općina u dijelu u kojem program kazališta
utvrde kao vlastitu javnu potrebu u području kulture, kao i iz drugih izvora
sredstava utvrđenih ovim zakonom.

c) Ustrojstvo I upravljanje javnim kazalištima

Članak 23.

Kazalištima sa statusom nacionalnog kazališta upravlja intendant, a
ostalim javnim kazalištima upravlja ravnatelj.

Članak 24.

Intendant odnosno ravnatelj predstavlja i zastupa kazalište, organizira
i provodi umjetničku i poslovnu politiku kazališta i odgovoran je za zakonitost
rada kazališta.

Intendant odnosno ravnatelj ima ovlasti koje u društvenom poduzeću imaju
organ upravljanja i poslovodni organ.

Članak 25.

Intendant Hrvatskog narodnog kazališta u Zagrebu imenuje i razrješava
Vlada Republike Hrvatske na prijedlog ministra prosvjete. kulture i športa,

Intendant kazališta iz stavka 1. ovoga članka imenuje se temeljem natječaja
na vrijeme od četiri godine.

Članak 26.

Intendanta ostalih nacionalnih kazališta imenuje i razrješava ministar
prosvjete. kulture i športa na prijedlog skupštine grada odnosno općine
koja je vlasnik kazališta.

Intendant nacionalnog kazališta se imenuje temeljem natječaja na vrijeme
od četiri godine.

Članak 27.

Ravnatelje ostalih javnih kazališta imenuje i razrješava organ skupštine
grada odnosno općine koja je vlasnik kazališta.

Ravnatelj se imenuje temeljem natječaja na vrijeme od četiri godine.

Članak 28.

Intendant odnosno ravnatelj javnog kazališta najmanje jednom godišnje
podnosi izvješće o poslovanju kazališta i ostvarenju kazališnog repertoara
ministru prosvjete, kulture i športa i vlasniku kazališta.

Ako ministar prosvjete, kulture i športa odnosno vlasnik javnog kazališta
ne prihvati izvješće. intendant odnosno ravnatelj mogu biti razrješeni
dužnosti prije isteka mandatnog razdoblja za koje su izabrani.

U slučaju iz stavka 2. ovoga članka razrješenjem intendanta odnosno
ravnatelja razrješavaju se i prestaje radni odnos, ako vlasnik kazališta
ne odluči drugačije, i rukovoditeljima u kazalištu odredenim statutom kazališta
koje je imenovao razriješeni intendant odnosno ravnatelj.

Članak 29.

U javnom kazalištu može se osnovati stručno savjetodavno tijelo koje
prati ostvarenja programa rada kazališta.

Članak 30.

Kazalište ima statut kojim se uređuje: unutarnja organnizacija kazališta,
programiranje rada i kazališnog repertoara, način osiguranja sredstava
za rad i raspoređivanje dobiti, način ostvarivanja suradnje sa sindikatom,
javnost rada kazališta i druga pitanja koja se prema propisima uređuju
statutom.

Statut donosi intendant odnosno ravnatelj javnog kazališta uz prethodnu
suglasnost vlasnika kazališta.

d) Privatna kazališta

Članak 31.

Privatna kazališta osnivaju se sredstvima domaćih i stranih fizičkih
i građansko pravnih osoba.

Privatnim kazalištima upravlja ravnatelj.

Odredbe ovoga zakona o upravljanju javnim kazalištem i statutu javnog
kazališta odgovarajuće se primjenjuju i na privatna kazališta.

Članak 32.

Program privatnih kazališta može se financirati i iz proračuna grada
odnosno općine na način utvrđen ovim zakonom.

III. UMJETNIČKI I DRUGI DJELATNICI

Članak 33.

Radni odnos u javnom kazalištu zasniva se s umjetnicima i drugim djelatnicima
utvrđenim ovim zakonom na određeno vrijeme ugovorom o zapošljavanju koji
u ime kazališta zaključuje intendant, odnosno ravnatelj.

Izbor umjetničkih i drugih djelatnika iz stavka 1. ovoga članka provodi
se natječajem koji se objavljuje u tisku Republike Hrvatske.

U nacionalnom kazalištu ravnatelja opere, drame i baleta, temeljem natječaja.
imenuje intendant na osnovi predloženog programa rada. na vrijeme od četiri
godine.,

Način raspisivanja i provodenja natječaja uređuje se statutom ili drugim
općim aktom kazališta.

Radni odnos s ostalim djelatnicima javnih kazališta zasniva se u skladu
sa zakonom. općim aktom kazališta i kolektivnim ugovorom.

Članak 34.

Na uređivanje radnog odnosa djelatnika u kazalištima primjenjuju se
odredbe zakona i kolektivnih ugovora, koji se primjenjuje na zaposlene
u organizacijama društvenih djelatnosti, ako ovim zakonom nije drukčije
određeno.

Ministarstvo prosvjete, kulture i športa svojim aktom određuje koji
se kazališni djelatnici smatraju umjetničkim osobljem.

Članak 35.

Umjetnički rukovoditelj, administrativni upravitelj javnog kazališta
i upravitelj tehnike javnog kazališta zasnivaju radni odnos na vrijeme
od 4 godine u skladu sa statutom.

Umjetnici solisti u javnom kazalištu zasnivaju radni odnos na rok od
2 godine. odnosno za trajanje uloge.

Članovi kolektivnih umjetničkih tijela javnog kazališta u operi, baletu
i orkestru zasnivaju radni odnos na vrijeme od 4 godine

Osobe iz stavka 1. 2. i 3. ovog članka, s kojima se neće zaključiti
novi ugovor o zapošljavanju, obavještavaju se o tome najkasnije 6 mjeseci
prije isteka ugovorenog roka.

Članak 36.

Za izvođenje i ostvarivanje kazališnog programa (repertoara) može se
angažirati umjetničko i drugo osoblje ugovorom o autorskom radu u skladu
sa zakonom.

Umjetnici zaposleni u javnom kazalištu mogu sklopiti autorske ugovore
iz stavka 1. ovoga članka samo uz suglasnost intendanta odnosno ravnatelja
kazališta.

Članak 37.

Radni odnos djelatnika zaposlenih u kazalištu može prestati prije isteka
vremena na koje je zasnovan pod uvjetom i na način utvrđenim zakonom, kolektivnim
ugovorom i općim aktima kazališta.

Članak 38.

Pravo na mirovinsko i zdravstveno osiguranje umjetničkog osoblja iz
reda kazališnih umjetnika izvan trajanja radnog odnosa u pojedinom kazalištu
ureduje se posebnim propisima.

Članak 39.

Prvakom opere, drame i baleta hrvatskog kazališta može postati osobito
istaknuti umjetnik.

Ministarstvo prosvjete, kulture i športa donosi pravilnik o dodjeli
naziva prvaka opere. drame i baleta hrvatskog kazališta.

Pravilnikom iz stavka 2. ovoga članka utvrduju se uvjeti za stjecanje
naziva prvaka opere, drame i baleta hrvatskog kazališta, te materijalne
i druge pogodnosti koje mu pripadaju.

IV. PRIJELAZNE I ZAVRŠNE ODREDBE

Članak 40.

Nacionalna kazališta osnovana ovim zakonom pravni su sljednik i preuzimaju
sredstva, prava i obveze. te zaposlene postojećih kazališta iz članka 15,17,18.
i 19. ovoga zakona. te se upisuju u sudski registar u odgovarajućem vlasničkom
statusu.

Članak 41.

Skupština grada odnosno općine na čijem je području sjedište kazališta,
osim kazališta iz članka 40. ovoga zakona. može u roku od dva mjeseca od
dana stupanja ne snagu ovoga zakona donijeti odluku o tome da sredstvima
postojećeg kazališta osniva javno kazalište u vlasništvu grada odnosno
općine.

Kazalište iz stavka 1. ovog članka pravni je sljednik i preuzima sredstva.
prava i obveze, i zaposlene u ksalištu čijim se sredstvima osniva, te se
upisuje u sudski registar u odgovarajućem vlasničkom statusu.

Članak 42.

Nacionalne i druga javna kazališta dužna su, u roku od godine dana od
dana stupanja na snagu ovoga zakona, uskladiti svoju organizaciju i svoje
akte s odredbama ovoga zakona.

Danom stupanja na snagu ovog zakona osnovne organizacije udruženog rada
u sastavu postojećih kazališta, koje imaju svojstvo pravne osobe ukidaju
se i nastavljaju rad kao radne jedinice kazališta.

U roku od 2 mjeseca od dana stupanja na snagu ovoga zakona imenuju se
vršitelji đužnosti intendanta odnosno vršitelji dužnosti ravnatelja javnih
kazališta, bez objavljivanja natječaja, na vrijeme od godinu dana, u kojem
roku se donosi statut i četverogodišnji program rada javnog kazališta.

Imenovanje intendanta odnosno ravnatelja, prema odredbama ovoga zakona,
obavit će se nakon usvajanja statuta i četverogodišnjeg programa rada javnog
kazališta.

U roku utvrđenom stavkom 1. ovoga članka. a nakon što donesu opće akte
o unutarnjem ustrojstvu i načinu rada. nacionalna i druga javna kazališta
dužna su raspisati natječaj za sva radna mjesta u kazalištu, osim za radna
mjesta zaposlenih baletnih umjetnika koji imaju navršen radni staž od 18
godina, opernih umjetnika od 20 godina, dramskih umjetnika od 25 godina
i članova kolektivnih umjetničkih tijela od 30 godina mirovinskog staža,
ostvaren u kazališnoj djelatnosti.

Do usklađivanja organizacije i donošenja akata iz stavka 1. ovoga članka
zadržava se zatečeno stanje zaposlenih.

Umjetnicima i ostalim djelatnicima koji ne budu primljeni na rad prema
natječaju iz stavka 5. ovoga članka prestaje radni odnos u skladu sa zakonom.

Članak 43.

Do donošenja statuta javnih kazališta primjenjuju se odredbe statuta
i drugih općih akata postojećih kazališta čijim su sredstvima osnovana
javna kazališta,ako nisu u suprotnosti s odredbama ovoga zakona.

Članak 44.

Postojeća kazališta za koja ne bude utvrđen status javnog kazališta
dužna su obaviti pretvorbu vlasništva na način i u roku odredenom zakonom
kojim se uređuje pretvorba poduzeća s društvenim kapitalom u poduzeća kojima
je određen vlasnik.

Članak 45.

Ministarstvo prosvjete. kulture i športa posebnim će propisom urediti
pitanja u svezi sa statutom, ustr- ojstvom i financiranjem festivala ovisno
o njihovu značenju.

Članak 46.

Ministarstvo prosvjete, kulture i športa donijet će akte iz članka 8,
34, 39. i 45. ovoga zakona u roku od 90 dana od dana stupanja na snagu
ovog zakona.

Članak 47.

Danom stupanja na snagu ovoga zakona prestaje važti Zakon o kazališnoj
i scensko-glazbenoj djelatnosti ("Narodne novine", br. 8/82 i
53/89).

Članak 48.

Ovaj zakon stupa na snagu osmoga dana od dana objave u "Narodnim
novinama".

Klasa: 612-03/91-02/02

Zagreb, 9. studenoga 1991.

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

Predsjednik Vijeća udruženog rada

**mr. Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Vice Vukojević, v. r.**

Zakon, NN 61/1991-1598